Spritfabrikken i Aalborg fordobler fra sommeren 2008 sin produktion af sprit.

Svenske V&S Distillers, der ejer fabrikken i Aalborg har valgt at lukke en fabrik i Sundsvall og flytte produktionen til Aalborg. Det skriver dagbladet Børsen. Dermed skal en del af svenskernes vodka produceres i Aalborg side om side med akvavit og bitter. Ifølge fabrikschef Claus Larsen er der i liter tale om en fordobling af produktionen.